Oficiālais Vēstnesis L 142 , 31/05/2002 Lpp. 0001 - 0002



Eiropas Parlamenta un Padomes Regula (EK) Nr. 893/2002 (2002. gada 27. maijs), ar ko groza Regulu (EK) Nr. 685/2001, lai dalībvalstu starpā sadalītu atļaujas, kuras saņemtas saskaņā ar Eiropas Kopienas un Rumānijas Nolīgumu, ar ko paredz dažus nosacījumus kravu autopārvadājumiem un kombinēto pārvadājumu veicināšanai EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 71. pantu, ņemot vērā Komisijas priekšlikumu [1], ņemot vērā Ekonomikas un sociālo lietu komitejas atzinumu [2], pēc apspriešanās ar Reģionu komiteju, rīkojoties saskaņā ar Līguma 251. pantā noteikto procedūru [3], tā kā: (1) Ar Padomes Lēmumu 2002/409/EK [4] Eiropas Kopiena ir noslēgusi ar Rumāniju nolīgumu, kurā ietverti nosacījumi kravu autopārvadājumiem un kombinēto pārvadājumu veicināšanai. (2) Šis nolīgums ļauj Kopienai no Rumānijas saņemt autotransporta tranzīta atļaujas tāpat kā gandrīz identiskie nolīgumi ar Bulgāriju un Ungāriju. (3) Konsekvences labad vajadzīgs, lai normas, kas regulē šo atļauju sadali, būtu identiskas normām, kas noteiktas to atļauju sadalei, kas saņemtas pēc nolīgumiem ar Bulgāriju un Ungāriju. (4) Ir jāizdara attiecīgi grozījumi Regulā (EK) Nr. 685/2001 [5], IR PIEŅĒMUŠI ŠO REGULU. 1. pants Regulā (EK) Nr. 685/2001 tiek izdarīti šādi grozījumi: 1) Virsrakstu nomaina ar šādu: "Eiropas Parlamenta un Padomes Regula (EK) Nr. 685/2001 (2001. gada 4. aprīlis) par to, kā dalībvalstu starpā sadalāmas atļaujas, kuras saņemtas saskaņā ar Eiropas Kopienas un Bulgārijas Republikas, Eiropas Kopienas un Ungārijas Republikas un Eiropas Savienības un Rumānijas nolīgumiem, ar ko paredz dažus nosacījumus kravu autopārvadājumiem un kombinēto pārvadājumu veicināšanai" 2) Regulas 1. pantu aizstāj ar šādu pantu: "1. pants Šī regula nosaka, kā dalībvalstu starpā sadalāmas atļaujas, kuras Kopienai pieejamas saskaņā ar 6. panta 2. punktu Eiropas Kopienas un Bulgārijas, Eiropas Savienības un Ungārijas un Eiropas Savienības un Rumānijas nolīgumos, ar ko paredz dažus nosacījumus kravu autopārvadājumiem un kombinēto pārvadājumu veicināšanai (šeit turpmāk — "Nolīgumi")." 3) Pielikumu aizstāj ar šādu pielikumu: "Dalībvalsts | Atļaujas izmantošanai: | Bulgārijā | Ungārijā | Rumānijā | Beļģija | 103 | 103 | 104 | Dānija | 110 | 110 | 111 | Vācija | 134 | 133 | 137 | Grieķija | 11468 | 10974 | 12457 | Spānija | 100 | 100 | 100 | Francija | 102 | 102 | 102 | Īrija | 100 | 100 | 100 | Itālija | 102 | 102 | 102 | Luksemburga | 100 | 100 | 100 | Nīderlande | 150 | 147 | 154 | Austrija | 119 | 118 | 120 | Portugāle | 100 | 100 | 100 | Somija | 102 | 102 | 102 | Zviedrija | 107 | 106 | 107 | Apvienotā Karaliste | 103 | 103 | 104 | Kopā | 13000 | 12500 | 14000" | 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 27. maijā Eiropas Parlamenta vārdā — priekšsēdētājs P. Cox Padomes vārdā — priekšsēdētājs M. Arias Cañete [1] OV C 278 E, 25.9.2001., 102. lpp. [2] OV C 36, 8.2.2002., 27. lpp. [3] Eiropas Parlamenta 2001. gada 5. septembra atzinums (OV C 72, 21.3.2002., 141. lpp.) un Padomes 2002. gada 22. aprīļa lēmums. [4] OV L 142, 31.5.2002., 74. lpp. [5] OV L 108, 18.4.2001., 1. lpp. --------------------------------------------------